Etter at Italia beseiret Keiserriket Etiopia i den andre italiensk-abessinske krigen i 1936, planla de italienske okkupantene utvidelser av jernbanenettet. Utbruddet av andre verdenskrig satte imidlertid en stopper for planene før arbeidet hadde kommet i gang. I 1959 ble jernbanelinjen nasjonalisert. I 1977 løsrev Djibouti seg fra Frankrike, men avtalen om å tillate adgang for etiopiske tog ble videreført. I 1981 ble jernbanelinjen overtatt av det binasjonale selskapet (CDE). Selskapet er eid og drevet i samarbeid av Etiopia og Djibouti. I 2011 stoppet all trafikk på linjen, og et rehabiliteringsprogram støttet av EU ble startet. Prosjektet som omfattet ny skinnegang, men ikke konvertering til normalspor, stoppet opp i 2013.